CELEX: 32021D1169
Language: lt
Date: 1626134400000
Title: Tarybos sprendimas (ES) 2021/1169 2021 m. liepos 13 d. kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Národná banka Slovenska išorės auditoriais

2021 7 16   
               
               
                  LT
               
               
                  Europos Sąjungos oficialusis leidinys
               
               
                  L 255/1
               
            
         TARYBOS SPRENDIMAS (ES) 2021/1169
         2021 m. liepos 13 d.
         kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Národná banka Slovenska išorės auditoriais
         EUROPOS SĄJUNGOS TARYBA,
         atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
         atsižvelgdama į 2021 m. gegužės 6 d. Europos Centrinio Banko rekomendaciją, skirtą Europos Sąjungos Tarybai, dėl Národná banka Slovenska išorės auditorių (ECB/2021/22) (1),
         kadangi:
         
                     (1)
                  
                  
                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
                  
               
                     (2)
                  
                  
                     2017 m. Národná banka Slovenska savo išorės auditoriais 2017–2020 finansiniams metams su galimybe įgaliojimus pratęsti 2021–2023 finansiniams metams pasirinko Deloitte Audit s.r.o.;
                  
               
                     (3)
                  
                  
                     dabartinių Národná banka Slovenska išorės auditorių, Deloitte Audit s.r.o., įgaliojimai pagal Tarybos sprendimą (ES) 2017/1849 (2) baigėsi atlikus 2020 finansinių metų auditą;
                  
               
                     (4)
                  
                  
                     
                        Národná banka Slovenska ketina pratęsti Deloitte Audit s.r.o. įgaliojimus 2021 finansiniams metams. Šis pratęsimas įmanomas pagal sutartimis įformintus Národná banka Slovenska ir Deloitte Audit s.r.o. susitarimus;
                  
               
                     (5)
                  
                  
                     ECB valdančioji taryba rekomendavo, kad Deloitte Audit s.r.o. būtų paskirta Národná banka Slovenska išorės auditoriumi 2021 finansiniams metams;
                  
               
                     (6)
                  
                  
                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (3),
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 1999/70/EB 1 straipsnio 16 punktas pakeičiamas taip:
            
               
                  „16.   Deloitte Audit s.r.o. patvirtinama Národná banka Slovenska išorės auditoriumi 2021 finansiniams metams“.
               
            
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas Europos Centriniam Bankui.
         
         
            Priimta Briuselyje 2021 m. liepos 13 d.
            
               
                  Tarybos vardu
               
               
                  Pirmininkas
               
               A. ŠIRCELJ
            
         
         
            (1)  OL C 187, 2021 5 17, p. 1.
         
            (2)  2017 m. spalio 10 d. Tarybos sprendimas (ES) 2017/1849, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditorių (OL L 264, 2017 10 13, p. 5).
         
            (3)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).